Torna el Mercat del Bescanvi a la Casa de Cultura de Burjassot
2025-07-24

És una cita obligada cada últim dijous de mes per als amants dels llibres i de la literatura. La Casa de Cultura acollirà, el dijous 22 de febrer, una nova edició del Mercat del Bescanvi de llibres. Entre les 17:30 h i les 19:30 h de la vesprada, en la planta baixa de la Casa de Cultura, s’obrirà aquest mercat en el qual es posa a la disposició dels visitants una gran selecció de llibres perquè els canvien per altres que porten de les seues biblioteques particulars.

Es podran intercanviar tot tipus de gèneres: assajos, poesia, obres de teatre, passant per literatura infantil i juvenil, còmics, llibres de cuina, idiomes, etc.

Des de l’equip de Biblioteques Municipals animen a la ciutadania de Burjassot a passar per la Casa de Cultura en aquesta vesprada d’intercanvis, marcada ja en el calendari del municipi mes a mes. A més, esperen superar els prop de 50 intercanvis que es van realitzar el passat mes de gener.